Z A P I S N I K
7. sjednice Vijeća Mjesnog odbora Savica Šanci održane 13. prosinca 2021.
u prostorijama Mjesnog odbora Savica Šanci, I. Savica 2, s početkom u 18 sati.


Nazočni članovi: Miljenko Blažević, Tomislav Brkić, Ivan Kuštra, Gospava Rakitić, Danijel Škrlec, Ivana Carević i Marijo Pisk.

Zapisnik vodi: Ivana Carević

Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 7. sjednicu Vijeća Mjesnog odbora. Bez raspravecVijeće prihvaća tekst Zapisnika 6. sjednice održane 5. studenog 2021.

Predložene su dodatne točke dnevnog reda i to redom: 
· od strane Daniela Šrkleca: Prijedlog zaključak o uvrštavanju imena ulice pod nazivom „Ulica žrtava djece Domovinskog rata“ u Fond imena koji vodi Odbor za imenovanje naselja, ulica i trgova (putem maila 9.prosinca 2021.); 
· od strane Tomislava Brkića: 
· Prijedlog zaključka o mogućnosti izrade šetnice na nasipu od mosta Mladosti do HEP-ove crpne stanice na Savica Šanci
· Prijedlog zaključka o provjeri imovinsko-pravnih odnosa na katastarskim česticama 4207/36, 4207/64
· Prijedlog zaključka o izradi igrališta na kat.čest. 2179/3
· Prijedlog zaključka o mogućnosti izrade autobusnog stajališta na križanju Kuševečke i Velikogoričke ulice


Nakon rasprave u kojoj sudjeluju svi članovi Vijeća, Vijeće jednoglasno prihvaća da se dani prijedlozi uvrste kao točke dnevnog reda, te se utvrđuje


D N E V N I     R E D:
1. Prijedlog zaključka o postavi uzdignute plohe u Ulici Bože i Nikole Bionde
2. Prijedlog zaključka o rješavanju komunalne problematike - spremnici za odvojeno prikupljanje miješanog komunalnog otpada i biorazgradivog komunalnog otpada
3. Prijedlog zaključka o statusu uređenja prometne infrastrukture Miševečke ulice kod crvene zgrade i produžetak Ulice Bože i Nikole Bionde
4. Prijedlog zaključka o rješavanju komunalne problematike - uređenje parkirališta na kat.čes. dio 4379/1 i dio 1803/36 i postavljanje spremnika
5. Prijedlog zaključka o rješavanju komunalne problematike - površina za postavljanje spremnika za otpad za stanare Ulice grada Chicaga 25 i 27
6. Prijedlog zaključka o Prijedlog zaključak o uvrštavanju imena ulice pod nazivom „Ulica žrtava djece Domovinskog rata“ u Fond imena koji vodi Odbor za imenovanje naselja, ulica i trgova
7. Prijedlog zaključka o mogućnosti izrade šetnice na nasipu od mosta Mladosti do HEP-ove crpne stanice na Savica Šanci
8. Prijedlog zaključka o izradi igrališta na kat.čest. 2179/3
9. Prijedlog zaključka o mogućnosti izrade autobusnog stajališta na križanju Kuševečke i velikogoričke ulice
10. Prijedlog zaključka o provjeri imovinsko-pravnih odnosa na katastarskim česticama 4207/36, 4207/64
11. Aktualna komunalna problematika
12. Razno: Izvješća, pitanja i prijedlozi


Ad.1	Prijedlog zaključka o postavi uzdignute plohe u Ulici Bože i Nikole Bionde

Članovi Vijeća primili su materijal uz poziv.Ivana Carević dodaje da je povećan broj zahtjeva za postavljenje uzdignutih ploha od strane građana i uočena je učestala pojava prebrze vožnje poglavito oko škole u kvartu. Tomislav Brkić i Ivan Kuštra komentiraju kako su dodatno zahtijevani ležeći, te revidiranje horizontalne i vertikalne signalizacije oko škole i igrališta zbog sigurnosti djece na prijašnjim sjednicama. Daniel Škrlec je na zahtjev građana Ozrena Rađenovića zatražio očitovanje stanja oko prometne signalizacije (vertikalna, horizontalna, i ležećih policajaca) u ulicama oko škole. Uz raspravu donosi se promjena zaključka iz prijedloga o postavi uzdignute plohe u Ulici Bože i Nikole Bionde u nadzor prometa u ulicama oko škole (Biondina, ulica grada Chicaga, Ulica D. Zbiljskog, ulica Zdeslava Turića)
Vijeće jednoglasnodonosi

Z A K L J U Č A K
o pojačanom policijskom nadzoru prometovanja u ulicama oko OŠ Borovje


1. [bookmark: _Hlk85360154]Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od policije zatraži 
· pojačan policijski nadzor prometa u ulicama oko OŠ Borovje (Ul. Bože i Nikole Bionde, Ulica grada Chicaga, Ulica D. Zbiljskog, Ulica Zdeslava Turića) zbog uočene učestale prebrze vožnje i ugroženosti djece u prometu.

1. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.


Ad.2	Prijedlog zaključka o rješavanju komunalne problematike - spremnici za odvojeno prikupljanje miješanog komunalnog otpada i biorazgradivog komunalnog otpada

Članovi Vijeća primili su materijal uz poziv. Ivana Carević članove Vijeća upoznaje s problematikom. 
Nakon rasprave svih članova Vijeća, Vijeće jednoglasno donosi

Z A K LJ U Č A K
o rješavanju komunalne problematike - spremnici za odvojeno prikupljanje miješanog komunalnog otpada i biorazgradivog komunalnog otpada


1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od nadležnog gradskog ureda i podružnice Čistoća zatraži da
· odrede koji spremnici za odvojeno prikupljanje miješanog komunalnog otpada (kodovi na kontejnerima: 506773, 506774, 506775, 506776, 505046, 505976, 501947, 505973, 502051, 504074, 508961, 500501, 125050, 125048, 504071) i biorazgradivog komunalnog otpada (kodovi: nije poznato) pripadaju kojem ulazu, odnosno kojoj zgradi/ulazu (adrese: Ulica grada Chicaga 19, 21, 23, 25, 27, 31, 33, 35, 37 i Ulica D. Zbiljskog 28, 30, 32), a sve u skladu s Odlukom o načinu pružanja javne usluge prikupljanja miješanog komunalnog otpada i biorazgradivog komunalnog otpada i usluga povezanih s javnom uslugom u Gradu Zagrebu (članak 7.). 
· i o istom obavijeste Vijeće MO i stanare navedenih zgrada/adresa.

2. Ovaj Zaključak će biti dostavljen Vijeću Gradske četvrti Peščenica-Žitnjak na daljnje   postupanje.
Obrazloženjekao dio danog zaključka: kontejneri su pretrpani, stalno im pojedini građani mijenjaju lokacije, pojedine zgrade imaju prostor za odlaganje otpada unutar zgrade, ali su kontejneri stavljeni na javnu površinu (rečeno od strane pojedinih građana, nije poznata stvarna situacija na terenu). Nije poznato da li je dobiveno odobrenje. Ulica grada Chicaga 19, 21 i 23 (zgrada u vlasništvu Ministarstvo znanosti i obrazovanja, kč 4379/19), te zgrada na Ulazu Chicaga 25 i 27 nema predviđene svoje kontejnere za miješani otpad. Uočeno je da su kontejneri kodova 502051, 504074, 508961, 500501 na dan održavanja sjednice opet promijenili svoju lokaciju. 


Ad.3	Prijedlog zaključka o statusu uređenja prometne infrastrukture Miševečke ulice kod crvene zgrade i produžetak Ulice Bože i Nikole Bionde

Članovi Vijeća primili su materijal uz poziv.Tomislav Brkića navodi da se status već zatražio. Ivana Carević napominje da još nije do sada dobiven, a važno je znati na koji način i kada će početi uređivanje produžetka Ulice Bože i Nikole Bionde, te Miševečka kod crvene zgrade.
Vijeće jednoglasno donosi 

Z A K LJ U Č A K
o statusu uređenja prometne infrastrukture Miševečke ulice kod crvene zgrade i produžetak Ulice Bože i Nikole Bionde


1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od nadležnog gradskog ureda i službi zatraži

· službeni status uređenja prometne infrastrukture koji se vide preko Informacijskog sustava prostornog uređenja za Miševečku ulicu kod crvene zgrade i produžetak Ulice Bože i Nikole Bionde
· potrebno obavijestiti vijeće MO Savica Šanci

2. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.



Ad.4	Prijedlog zaključka o rješavanju komunalne problematike - uređenje parkirališta na kat.čes. dio 4379/1 i dio 1803/36 i postavljanje spremnika

Članovi Vijeća primili su materijal uz poziv. Ivana Carević članove Vijeća upoznaje s problematikom. Nakon rasprave u kojoj sudjeluju svi članovi, Vijeće jednoglasno donosi 

Z A K LJ U Č A K
o rješavanju komunalne problematike - uređenje parkirališta na kat.čes. dio 4379/1 i dio 1803/36 i postavljanje spremnika



1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od nadležnog gradskog ureda i podružnice Čistoća zatraži uređenje parkirališta na kat.čes. dio 4379/1 i dio 1803/36 (Slika 1 kao dio ovog zaključka zajedno s obrazloženjem) i postavljanje spremnika za otpad na način:
· da se na danoj lokaciji utvrdi stvarno potreban broj propisno označenih spremnika za odvojeno sakupljanje reciklažnog otpada
· omogući učestaliju odvožnju otpada
· zamijene svi zvonasti kontejneri za plastiku i papir kontejnerima koji se mogu potpuno ručno otvoriti
· osigura prohodnost pješaka iz smjera Držićeve prema istoku
· zamjeni kontejner kod 507663 koji je probušen
· uređenje napraviti u skladu s preporukama predstavljenima u priručniku „Rješenja utemeljena na prirodi – priručnik za primjenu u urbanom području Grada Zagreba“ Gradskog ureda za strategijsko planiranje i razvoj Grada

2.  Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.

Obrazloženje:Naznačen crveni dio na slici 1 – cijelo parkiralište i raspored kontejnera je kaotičan, nepregledan, neuredan. Često su vidljivo pretrpani kontejneri, razbacan otpad. Na danom parkiralištu nalaze se 3 odlagališta otpada (oznaka 1: 1 komad za biootpad, 2 komada za plastiku, 1 zvono za plastiku, 1 zvono za staklo, 1 zvono za papir; oznaka 2:1 zvono za plastiku, 1 zvono za papir, 1 zvono za staklo; oznaka 3: 4 komada za mješoviti otpad (kod: 506773, 506774, 506775, 506776), te nasuprot parkiralištu oznaka 4 (4 komada za mješoviti (kod: 505046, 505976, 501947, 505973), 1 komad za papir, 2 komada za plastiku i 4 male kante za biootpad). Na maloj površini ukupno je 24 kontejnera. S jedne strane kontejnere za plastiku i papri koji imaju okrugli otvor (zvonasti) građani u pravilu izbjegavaju, jer se izbjegava gurati žute vreće ili papir u takve kontejnere, te se otpad odlaže u spremnike koji imaju mogućnost zatvaranja/otvaranja poklopca na danim lokacijama koji su pretrpani, ili je smeće razasuto na sve strane. Prolaznici iz smjera tramvaja pješačenjem ulicom grada Chicaga (smjer zapad-istok) nemaju adekvatan pješački prijelaz prema istoku. Auti i ostala vozila blokiraju prohodnost. Slaba preglednost prilikom ulaza i izlaza na parking. Predlaže se i rješenje s podzemnim spremnicima.
[image: ]
Slika 1


Ad. 5 Prijedlog zaključka o rješavanju komunalne problematike - površina za postavljanje spremnika za otpad za stanare Ulice grada Chicaga 25 i 27

Ivana Carević upoznaje članove Vijeća ss problematikom s kojim su se članovi Vijeća bili upoznali i na 6. sjednici kada je prisustvovala predstavnica stanara Ulice grada Chicaga 25 i 27. Predstavnica stanara je obaviještena o danom zaključku od strane Ivane Carević, te se povratno nije javila Danielu Škrlecu. S obzirom da za dan predmet je potrebno utvrditi koji spremnici kojem ulazu pripadaju (vidi točku Ad.2), odnosno potrebno je dobiti rješenje o rješavanju komunalne problematike - spremnici za odvojeno prikupljanje miješanog komunalnog otpada i biorazgradivog komunalnog otpada prema Ad.2.ovog zapisnika. Stoga se Vijeće se jednoglasno složilo da ova točka neće ići na glasovanje.

 


Ad. 6 Prijedlog zaključkao uvrštavanju imena ulice pod nazivom „Ulica žrtava djece Domovinskog rata“ u Fond imena koji vodi Odbor za imenovanje naselja, ulica i trgova

Članovi Vijeća primili su materijal putem maila od strane Daniela Šrleca (9. prosinca 2021). Dodatno je od strane Daniela Škrleca napomenuto da se izmjeni redoslijed riječi u samom zaključku.
Nakon rasprave u kojoj sudjeluju Tomislav Brkić, Marijo Pisk, Daniel Škrlec i Gospava Rakitić, Vijeće većinom glasova (4 za i 3 suzdržana) donosi 

Z A K LJ U Č A K

o uvrštavanju imena ulice pod nazivom „Ulica djece žrtava Domovinskog rata“ u Fond imena koji vodi Odbor za imenovanje naselja, ulica i trgova

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od Odbora za imenovanje naselja, ulica i trgova Gradske skupštine Grada Zagreba zatraži
· uvrštavanje ulice pod nazivom „Ulica djece žrtava Domovinskog rata“ u Fond imena 
2. Ovaj će zaključak biti upućen Vijeću Gradske četvrti Peščenica-Žitnjak.


Ad 7. Prijedlog zaključka o mogućnosti izrade šetnice na nasipu od mosta Mladosti do HEP-ove crpne stanice na Savica Šanci

Tomislav Brkić upoznaje Vijeće s problematikom.
Nakon rasprave u kojoj sudjeluju Tomislav Brkić, Marijo Pisk,Ivan Kuštra i Ivana Carević, Vijeće većinom glasova (6 za i 1 protiv) donosi 

Z A K L J U Č A K
o mogućnosti izrade šetnice na nasipu od mosta Mladosti do HEP-ove crpne stanice na Savica Šanci

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od nadležnog gradskog ureda i Hrvatskih voda zatraži
· utvrđivanje mogućnosti uređenja nasipa (rasvjeta, šetnica) od mosta Mladosti do HEP-ove crpne stanice na Savica Šanci na jednak način kao što je uređena šetnica od Jadranskog mosta do Mosta Mladosti

2. Ovaj Zaključak dostavit će se Vijeću gradske četvrti Peščenica – Žitnjak na daljnje postupanje.


Ad. 8 Prijedlog zaključkao izradi igrališta na kat.čest. 2179/3

Tomislav Brkić upoznaje članove Vijeća s danim prijedlogom. Nakon rasprave u kojoj sudjeluju Marijo Pisk, Daniel Škrlec, Ivana Carević, Gospava Rakitić, Tomislav Brkić i Ivan Kuštra, Vijeće većinom glasova (6 za i 1 suzdržan) donosi 

Z A K LJ U Č A K
o izradi igrališta na kat.čest. 2179/3

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da 
· utvrdi mogućnost uređenja javne površine na kat.čet. 2179/3 kao manjeg dječjeg igrališta s klupicama za odrasle.  

2. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje. 



Ad 9. Prijedlog zaključka o mogućnosti izrade autobusnog stajališta na križanju Kuševečke i Velikogoričke ulice
Tomislav Brkić upoznaje članove Vijeća oko problematike.
Nakon rasprave u kojoj sudjeluju Tomislav Brkić, Marijo Pisk, Ivan Kuštra, Ivana Carević i Daniel Škrlec Vijeće većinom glasova (1 za, 2 suzdržana i 4 protiv) odbija predloženi zaključak o izgradnji autobusnog stajališta na križanju Kuševečke i Velikogoričke ulice.



Ad 10. Prijedlog zaključka o provjeri imovinsko-pravnih odnosa na katastarskim česticama 4207/36, 4207/64
Tomislav Brkić upoznaje članove Vijeća oko problematike.
Nakon rasprave u kojoj sudjeluju svi članovi, Vijeće većinom glasova (6 za, 1 suzdržan) donosi

Z A K L J U Č A K
o provjeri imovinsko-pravnih odnosa na katastarskim česticama 4207/36, 4207/64

1. Vijeće Mjesnog odbora Savica Šanci predlaže Vijeću Gradske četvrti Peščenica-Žitnjak da od nadležnog gradskog ureda zatraži
· provjeru imovinsko-pravnih odnosa i načina korištenja zemljišta i površina na katastarskim česticama 4207/36, 4207/64.

2. Obavijesti Vijeće MO Savica Šanci o navedenom.
3. Ovaj Zaključak će biti dostavljen Vijeću Gradske četvrti Peščenica-Žitnjak na daljnje postupanje.


Ad 11.Izvješća, pitanja i prijedlozi
Od pojedinih članova Vijeća dodatno je zatraženo slijedeće:
· Zatraženo je da se kod uzdignute plohe postavi znak za ležeći kod Lekeničke ulice i Prilaza Šefika Perezovića (zatražio Tomislav Brkić). 
· Zatražen je status oko zaključka o zdravstvenim uslugama potrebnim u ambulanti Borovje donesenim na 4-toj sjednici (zatražio Tomislav Brkić)
· [bookmark: _GoBack]Zatražen je izvid zbog zadržavanja vode između zgrada u Ulici Davor Zbiljskog 26 i Ulici grada Chicaga 27, ispred mesnice i frizerskog salona, dio kat. čestice 4379/37 (zatražio Miljenko Blažević)
· Zatražen je uređenje „crnog puta“ (Bukevjanska ulica) - rasvjeta i košnja šikare (zatražio Marijo Pisk)
· Dodatno je zatraženo do strane člana Vijeća Ivana Kuštre gradnja parkirališta. Predloženo je od strane Ivane Carević da se obavijesti Gradski ured za strategijsko planiranje i razvoj grada kako postoji potreba za parkirnim površinama kod izrade UPU Borovje jug, ali da je potrebno integrirati rješenja temeljena na europskom i nacionalnom okviru za primjenu rješenja temeljenih na prirodi (European Green Deal, Strategija prilagodbe klimatskim promjenama u Republici Hrvatskoj za razdoblje do 2040. godine s pogledom na 2070. godinu (NN 46/2020), Program razvoja zelene infrastrukture u urbanim područjima za razdoblje 2021. do 2030. godine - u procesu donošenja), kao i na praktičnim preporukama predstavljenima u priručniku „Rješenja utemeljena na prirodi – priručnik za primjenu u urbanom području Grada Zagreba“ Gradskog ureda za strategijsko planiranje i razvoj Grada.
· Zatraženo od predsjednika da stavi na oglasnu ploču Mjesnog odbora obavijest o dežurstvima kojih nema do 15.siječnja 2022. godine, te isto tako da se stavi ako ih nema zbog epidemiološkog razloga kao i da se o tome obavijeste ostali članovi Vijeća ako je do odluke došlo (zatražila Ivana Carević)
· Zatraženo je da se izvidi o kakvom je betoniranju riječ na zelenoj javnoj površini kod tramvajske stranice ispred Ulice grada Chicaga 20, a nasuprot tramvajske stanice Borovje i benzinske pumpe Ina (zatražila Ivana Carević)

Ovim je dnevni red sjednice iscrpljen. Predsjednik zaključuje sjednicu u 19:25 sati.

Predložen je datum iduće sjednice: 18. siječnja 2022. u 18h. 
Zapisnik sastavila: Ivana Carević


KLASA: 026-02/21-002/1962
URBROJ: 251-06-11-1113-21-12
Zagreb, 13. prosinca 2021.


Predsjednik Vijeća Mjesnog odbora Savica Šanci

                                                                                                     Daniel Škrlec

